32001D0676
L 236/18
JURNALUL OFÍCIAL AL UNIUNII EUROPENE
DECIZIA COMISIEI
din 20 august 2001
de modificare a Deciziei 95/453/CE privind stabilirea unor condiții speciale pentru importul moluștelor bivalve, echinodermelor, tunicatelor și gasteropodelor marine originare din Republica Coreea
[notificată cu numărul C(2001) 2556]
(Text cu relevanță pentru SEE)
(2001/676/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/492/CEE a Consiliului din 15 iulie 1991 de stabilire a condițiilor de sănătate pentru producția și introducerea pe piață a moluștelor bivalve vii (1), astfel cum a fost modificată ultima dată prin Directiva 97/79/CE (2), în special articolul 9 alineatul (4),
întrucât:
(1)
Articolul 1 din Decizia 95/453/CE a Comisiei din 23 octombrie 1995 de stabilire a condițiilor speciale pentru importul de moluște bivalve, echinoderme, tunicieri și gasteropode marine vii originare din Republica Coreea (3), astfel cum a fost modificată ultima dată prin Decizia 1999/530/CE (4), stabilește că Ministerul Afacerilor Maritime și al Pisciculturii - Stația națională de inspecție a produselor pescărești (NFPIS) este autoritatea competentă din Republica Coreea responsabilă cu verificarea și certificarea conformității produselor pescărești și de acvacultură cu cerințele Directivei 91/492/CEE.
(2)
În urma restructurării administrației coreene, autoritatea competentă pentru eliberarea certificatelor de sănătate pentru produsele pescărești (NFPIS) devine „Serviciul național de inspecție a calității produselor pescărești (NFPQIS)”, iar această nouă autoritate este în măsură să verifice în mod eficient aplicarea legislației în vigoare. Prin urmare, este necesară modificarea denumirii autorității competente stabilite în Decizia 95/453/CE.
(3)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Articolul 1 din Decizia 95/453/CE se înlocuiește cu următorul text:
„Articolul 1
Serviciul național de inspecție a calității produselor pescărești (NFPQIS) este autoritatea competentă din Republica Coreea responsabilă cu verificarea și certificarea conformității moluștelor bivalve, echinodermelor, tunicatelor și gasteropodelor marine cu cerințele Directivei 91/492/CEE.”
Articolul 2
Prezenta decizie se adresează statelor membre.
Adoptată la Bruxelles, 20 august 2001.